Ku muzamaisi wa lipina. Samu ya Davida.19 Mahalimu abulela kanya ya Mulimu;+Mbyumbyulu izibahaza misebezi ya mazoho ahae.+2 Zabulela, lizazi ni lizazi,Mi lipatulula zibo, busihu ni busihu.3 Hakuna pulelo, mi hakuna manzwi;Linzwi lazona haliutwahali.4 Kono manzwi* azona aile mwa lifasi kaufela,Mi lushango lwazona luizo fita kwa mafelelezo a lifasi.*+Utomezi lizazi tende mwa mahalimu;5 Liswana sina munyali yazwa mwa musiyo wahae;Liswana sina muuna yamaata yatabela kumata mwa nzila yahae.6 Lipumbuka kwa neku leliñwi la mahalimu,Mi lipotoloha kuya kwa neku leliñwi la mahalimu;+Mi hakuna sesikona kuipata kucisa kwalona.7 Mulao wa Jehova upetahalile,+ ukutiseza mutu maata.+Likupuliso za Jehova zasepahala,+ litalifisa yasina zibo.+8 Litaelo za Jehova lilukile, litabisa pilu;+Mulao wa Jehova ukenile, ubenyisa meeto.+9 Sabo ya kusaba Jehova+ ikenile, ki ya kuya kuile.Likatulo za Jehova ki za niti, kaufelaa zona lilukile.+10 Lilakazeha hahulu kufita gauda,Kufita gauda yekenile hahulu,*+Mi limunati hahulu kufita linosi,+ linosi zelota kwa likukula.11 Mutangaa hao ulemusizwe ka zona;+Kulimamela kufumanisa mupuzo omutuna.+12 Ki mañi yakona kulemuha mafosisa ahae?+Uniswalele libi zeniezize nisika lemuha.13 Mi utibele mutangaa hao kwa likezo za buikuhumuso;+Usike walituhelela kunibusa.+Fohe, nikaba yakwanile,+Mi hanina kuba ni mulatu wa kueza libi nisaswabi.*14 Manzwi a mwa mulomo waka ni zenikengeyela mwa pilu yakaLikutabise,+ wena Jehova, wena Licwe laka+ ni Muliululi waka.+
ssw_Latn